262 Z i n g e r 1 e 



„Mein vater sprichet, daz ir mir 



40 den napf wider gebet, den ir 

 In seinem hause g-enommen hat." 

 „sich" sprach der engel „wa dort gat 

 Der prüder, der in pei im treit. 

 g-eneh nun in, er ist dir bereit." 



45 In des fugie er sich pei in, 

 der wech, da si giengen hin 

 Alle drei, der was smal. 

 er stiez den iungen hin ze tal 

 Von einer steinrauschen ho. 



50 des was der ander vil unfro. 



Betrübt er in dem herzen sprach: 

 „awe, daz grozze ungemach, 

 Daz dirre alte hat getan 

 dem reinen guten man, 



55 Der unser also wol pflach. 

 sein Ion hat ubeln bejach. 

 Disem genügte leider niht, 

 daz er mit diepleicher geschiht 

 Dem wirte seinen napf stal, 



60 er enhabe auch nu hin ze tal 

 Geworfen seinen sun tot. 

 awe herre got der not! 

 Wir han niht wol geworben, 

 daz der mensch ist erstorben 

 (b) 65 Und seinen tot von uns nam. 

 we daz ich ie auz Cham ! " 

 Si giengen aber furbaz 

 für ein haus, darinne saz 

 Ein alter man greise, 



70 in tugende unweise, 

 Wan er ir was ane. 

 zwen undertane 

 Het er, die mit im waren da. 

 die geste pozten iesa 



75 Und paten, lazzen sich dar in. 

 „warta, wer die geste sin," 



